recursal/SuperWikiNEXT-32B huggingface dataset:
Ο **Βέρνερ Ε΄** (γερμ.: *Werner V*, 899-935) από τον Οίκο των Σαλίων ήταν κόμης στο Νάχεγκαου, Σπάυεργκαου και Βόρμσγκαου. Ήταν από τους πρώτους (καταγεγραμμένους) προγόνους του Οίκου· πέντε απόγονοί του έγιναν βασιλείς της Γερμανίας (1024-112).

Βιογραφία
---------

Ήταν μάλλον γιος του Βέρνερ/Βαλάχο Δ΄, που ήταν κόμης του Βόρμσγκαου (840) και σύζυγος της Όντα, κόρης του Ροβέρτου Γ΄ των Ροβερτιδών κόμη του Βορμς. Κληρονόμησε κτήσεις στο Βορμς, όταν ο αδελφός τής Όντα άφησε το σπίτι του και ανέβηκε σε δύναμη τη Δυτική Φραγκία.

Αδελφή του Βέρνερ Ε΄ ήταν η Βίλτρουντ, που παντρεύτηκε τον Έμπερχαρτ των Κορραδιδών κόμη του Λάχνγκαου και αδελφό του Κορράδου δούκα της Θουριγγίας και θείο του Κορράδου Α΄ της Γερμανίας.

Το 906 εμφανίζεται πρώτη φορά κόμης και ως συγγενής των Κορραδιδών θα είχε υψηλή θέση στο δουκάτο τους της Φραγκονίας. Σύμφωνα με τον χρονικογράφο Φλόνταρντ κατέσχε τις εκκλησιαστικές γαίες τού Παλατινάτου και τύφλωσε τον επίσκοπο τού Σπάυερ.

Οικογένεια
----------

Νυμφεύθηκε τη Χίχα του Οίκου των Χούνφριντ, κόρη του Μπούρχαρτ Β΄ δούκα της Σουαβίας και της Ρεγκιλίντε της Ζυρίχης και είχαν τέκνο:

* Κορράδος ο *Eρυθρός* π. 922-955, δούκας της Λωρραίνης.

Περαιτέρω ανάγνωση
------------------

* Andreas Thiele: Erzählende genealogische Stammtafeln zur europäischen Geschichte Band I, Teilband 1, 1993
* Rüdiger E. Barth: Der Herzog in Lotharingien im 10. Jahrhundert. 1990
* Detlev Schwennicke: Europäische Stammtafeln Neue Folge Band I. 1, 1998
Χάρτης της επαρχίας
Πολυκατοικίες στην επαρχία Φρουνζένσκι
Η **επαρχία Φρουνζιένσκι** (Λευκορωσικά: Фрунзенскі; Ρωσικά: Фрунзенский) είναι μια διοικητική υποδιαίρεση της πόλης του Μινσκ στη Λευκορωσία. Πήρε το όνομά της από τον Μιχαήλ Φρούνζε και είναι η πιο πυκνοκατοικημένη επαρχία της πόλης.

Γεωγραφία
---------

Η επαρχία, η μεγαλύτερη στο Μινσκ, βρίσκεται στην δυτική περιοχή της πόλης και συνορεύει με τις επαρχίες Τσεντράλνι και Μασκόβσκι.

Μεταφορές
---------

Η επαρχία Φρουνζιένσκι εξυπηρετείται από τη γραμμή μετρό "*Αβταζαβόντσκαγια*". Επίσης, διασχίζεται από τον περιφερειακό αυτοκινητόδρομο "MKAD".

Παραπομπές
----------

1. ↑  (Ρωσικά) Frunzensky Raion Αρχειοθετήθηκε 2005-11-02 στο Wayback Machine. Minsk administration website

Εξωτερικοί σύνδεσμοι
--------------------

* Επίσημη ιστοσελίδα Αρχειοθετήθηκε 2017-09-21 στο Wayback Machine. (στα ρωσικά)
Την περίοδο 1257-1259 το δεσποτάτο της Ηπείρου και η Αυτοκρατορία της Νίκαιας πολέμησαν μεταξύ τους για τα Ρωμαϊκά εδάφη.

Ιστορικό
--------

Η Νίκαια είχε ως το 1253 καταλάβει τη Μακεδονία και την Αλβανία και ανάγκασε τον Μιχαήλ Β΄ δεσπότη της Ηπείρου σε υποτέλεια. Ο Μιχαήλ Β΄, φοβούμενος μία επίθεση της Νίκαιας, έπειτα από την ήττα (1255-56) των Βουλγάρων από τον Θεόδωρο Β΄ Βατάτζη, συμμάχησε με τον Στέφανο-Ούρο Α΄ της Σερβίας. Οι Ηπειρώτες περιέλαβαν μαζί τους τούς αρχηγούς των Αλβανών την άνοιξη του 1257 και έπειτα ο Ηπειρωτικός και ο Σερβικός στρατός συντόνισαν τις επιθέσεις τους. Αφού ο Μιχαήλ Β΄ ανέκτησε το μεγαλύτερο μέρος της Αλβανίας, έπειτα έστειλε δυνάμεις στη Μακεδονία.

Δείτε επίσης
------------

* Μάχη της Πελαγονίας

Πηγές
-----

* Fine, John Van Antwerp (1994) [1987]. The Late Medieval Balkans: A Critical Survey from the Late Twelfth Century to the Ottoman Conquest. Ann Arbor, Michigan: University of Michigan Press. ISBN 0-472-08260-4.
* Setton, Kenneth M. (1976). The Papacy and the Levant (1204–1571), Volume I: The Thirteenth and Fourteenth Centuries. Philadelphia: The American Philosophical Society. pp. 74ff. ISBN 0-87169-114-0.
* Treadgold, Warren (1997). A History of the Byzantine State and Society. Stanford, California: Stanford University Press. pp. 731ff. ISBN 0-8047-2630-2.
O **Βικέντιος**, ιταλ. *Vincenzo*, (1602 - 3 Νοεμβρίου 1694) από τον Οίκο των Γκοντζάγκα, ήταν αντιβασιλιάς της Καταλωνίας (1664-67), της Βαλένθια (1663) και της Σικελίας (1678).

Βιογραφία
---------

Ήταν ο δευτερότοκος γιος του Φερράντε Β΄ δούκα της Γκουαστάλα και του Αμάλφι και της Βιττόρια Ντόρια, κόρης του Τζοβάννι-Αντρέα ναυάρχου της Γένουας, ναυάρχου της Ισπανίας και μέλος του Βασιλικού Συμβουλίου της Ισπανίας.

Μικρότερα αδέλφια του ήταν ο Ανδρέας κόμης του Σαν Πάολο και η Ζηνοβία, σύζυγος του ντον Τζοβάνι Ταλιαβία ντ' Αραγκόνα, δούκα της Τερανόβα. Το 1630 απεβίωσε ο πατέρας του και τον διαδέχθηκε ο μεγαλύτερος αδελφός του Καίσαρ Β΄. O Φίλιππος Δ΄ της Ισπανίας όρισε τον Βικέντιο ως αντιβασιλιά της Βαλένθια (1663) και μετά αντιβασιλιά της Σικελίας (1664-67). Ο Κάρολος Β΄ τελευταίος των Αψβούργων της Ισπανίας τον όρισε αντιβασιλιά της Σικελίας (1678).

Πηγές
-----

* Marek, Miroslav. «Genealogy euweb». Genealogy.EU. Αρχειοθετήθηκε από το πρωτότυπο στις 4 Μαΐου 2008. Ανακτήθηκε στις 25 Φεβρουαρίου 2017.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 46879165
* ISNI: 0000 0000 0783 9408
* BNF: cb125743983 (data)

 |

 |
Ο **Πρόεδρος της Δημοκρατίας της Ουγκάντας** είναι ο αρχηγός του κράτους και ο αρχηγός της κυβέρνησης της Ουγκάντας. Ο Πρόεδρος είναι επικεφαλής του εκτελεστικού τμήματος της κυβέρνησης της Ουγκάντας και είναι αρχηγός της Λαϊκής Δύναμης Άμυνας της Ουγκάντας. 

Ο σημερινός πρόεδρος Γιουέρι Μουσέβενι ήρθε στην εξουσία το 1986 και είναι ο μακροβιότερος πρόεδρος της Ουγκάντας, μπροστά από τον Ίντι Αμίν που κυβέρνησε από το 1971 έως το 1979.

Όρια
----

Το 2005 καταργήθηκαν τα όρια των προεδρικών θητειών και το 2017 ανακοινώθηκε επίσης η κατάργηση του προηγούμενου ανώτατου ορίου των 75 ετών.

Κατάλογος προέδρων της Ουγκάντας (1963 – σήμερα)
------------------------------------------------

Κύριο λήμμα: Κατάλογος αρχηγών κράτους της Ουγκάντας

Δείτε επίσης
------------

* Κατάλογος αρχηγών κράτους της Ουγκάντας

Παραπομπές
----------

1. ↑  «The highest and lowest paid African presidents - Business Daily». Business Daily.
2. ↑  «The President». *Government of Uganda*. Αρχειοθετήθηκε από το πρωτότυπο στις 27 Φεβρουαρίου 2019. Ανακτήθηκε στις 26 Φεβρουαρίου 2019.
3. ↑  Athumani, Halima (2017-09-21). «Proposed Changes to Uganda's Presidential Age Limit Hit Roadblock». *Voice of America*. .
Ο **Πρόεδρος της Ζάμπιας** (President of Zambia) είναι ο αρχηγός κράτους και από τις 31 Αυγούστου 1991 ο αρχηγός κυβέρνησης της Ζάμπια. Ο πρώτος που υπηρέτησε ως πρόεδρος της χώρας ήταν ο Κένεθ Καούντα έπειτα από την ανεξαρτησία της χώρας, το 1964.

Το αξίωμα του Πρωθυπουργού καταργήθηκε το 1991, με αποτέλεσμα από τότε να είναι αρχηγός κυβέρνησης ο Πρόεδρος.

Ο Πρόεδρος εκλέγεται από το λαό για πενταετή θητεία και ανάμεσα στα άλλα, διορίζει τον αντιπρόεδρο.

Σημερινός πρόεδρος είναι ο Χακαΐντε Χιτσιλέμα.

Δείτε επίσης
------------

* Κατάλογος προέδρων της Ζάμπιας

Παραπομπές
----------

1. ↑  Σύνταγμα της Ζάμπιας Αρχειοθετήθηκε 2013-06-26 στο Wayback Machine. (pdf)
2. ↑  «The World Factbook, Mozambique». CIA. Αρχειοθετήθηκε από το πρωτότυπο στις 24 Απριλίου 2020. Ανακτήθηκε στις 26 Ιανουαρίου 2015.
Το **επίτιτλο** είναι ο τυπωμένος διάκοσμος στο κενό διάστημα στην αρχή ενός κεφαλαίου, ή σε κάποιο άλλο μέρος του βιβλίου και δηλώνει διαχωρισμό. Το επίτιτλο, όπως και το πρωτόγραμμα, αναλαμβάνει συνήθως επαγγελματίας μικρογράφος και απαντάται και στα δύο κοινό ύφος. Στην μεσαιωνική Δύση συναντάμε επίτιτλα σε χειρόγραφα με ζωόμορφα και ανθρωπόμορφα μοτίβα. Στις εκδόσεις της Βίβλου κατά τον 15ο αιώνα γίνεται ευρεία χρήση με εξαιρετικό διάκοσμο. Αρχικά η μήτρα του επίτιτλου ήταν φτιαγμένη από σκαλιστό ξύλο. Από τα τέλη του 15ου αιώνα συναντάμε και μεταλλικά επίτιτλα (από μόλυβο). Η τεχνοτροπία πέρασε απο τα χειρόγραφα στα έντυπα βιβλία και κατά την περίοδο της Αναγέννησης υπήρξε εξαιρετικά δημοφιλής. Τον εικοστό αιώνα προστέθηκαν οι τεχνικές της φωτομηχανικής και η βαθυτυπία.

Παραπομπές
----------

1. ↑  Joan M. Reitz. "ODLIS Online Dictionary for Library and Information Science". ABC-CLIO. Retrieved 19 September 2013.
2. ↑  Michelle P. Brown (1994). "Understanding Illuminated Manuscripts: A Guide to Technical Terms". Malibu: J. Paul Getty Museum in association with The British Library. Retrieved 19 September 2013.
3. ↑  Paul Dupont, Le gravure sur bois appliquèe à la typographie; 1853

Εξωτερικοί σύνδεσμοι
--------------------

|  |  |
| --- | --- |
| wiktionary logo | Το *Βικιλεξικό* έχει σχετικό λήμμα:  **επίτιτλο**  |

|  |  |
| --- | --- |
| Commons logo | Τα Wikimedia Commons έχουν πολυμέσα σχετικά με το θέμα   **Επίτιτλο** |
Η επαρχία Φθιώτιδας στο γεωγραφικό διαμέρισμα Στερεάς Ελλάδας
Η **Επαρχία Φθιώτιδας** ήταν μία από τις τρεις επαρχίες του Νομού Φθιώτιδας. Καταλάμβανε το κεντρικό τμήμα του νομού, ανάμεσα στις επαρχίες Λοκρίδας και Δομοκού. Έδρα της ήταν η Λαμία.

Διοικητικές μεταβολές
---------------------

Δημιουργήθηκε αρχικά με την διοικητική διαίρεση του 1833 ως μία από τις τέσσερις αρχικά επαρχίες του νομού Φωκίδας και Λοκρίδας. Καταργήθηκε στην συνέχεια με τη διοικητική διαίρεση του 1836 η οποία κατήργησε προσωρινά το νομαρχιακό σύστημα και επανασυστάθηκε το 1848. Με τη διάσπαση του Νομού Φωκίδας και Φθιώτιδας το 1899 αποτέλεσε μία από τις τρεις επαρχίες του Νομού Φθιώτιδας, καθώς είχε ήδη δημιουργηθεί και η Επαρχία Δομοκού. Η επαρχία στη συνέχεια παρέμεινε αμετάβλητη μέχρι την κατάργησή της, το 1997, με το Σχέδιο Καποδίστριας.

Παραπομπές
----------

1. ↑  *Εφετηρίς του Βασιλείου της Ελλάδας δια το έτος 1837*. 1837. σελίδες 178–180.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Επαρχίες της Στερεάς Ελλάδας |
| --- |
|  |
| Νομός Αιτωλοακαρνανίας | 
* Επαρχία Βάλτου
* Επαρχία Μεσολογγίου
* Επαρχία Ναυπακτίας
* Επαρχία Τριχωνίδας
* Επαρχία Ξηρομέρου
 |
|  |
| Νομός Αττικής1 | 
* Επαρχία Αίγινας
* Επαρχία Αττικής
* Επαρχία Μεγαρίδας
* Επαρχία Πειραιώς
 |
|  |
| Νομός Βοιωτίας | 
* Επαρχία Θηβών
* Επαρχία Λεβαδείας
 |
|  |
| Νομός Ευβοίας | 
* Επαρχία Ιστιαίας
* Επαρχία Καρυστίας
* Επαρχία Χαλκίδας
 |
|  |
| Νομός Ευρυτανίας | 
Επαρχία Ευρυτανίας |
|  |
| Νομός Φθιώτιδας | 
* Επαρχία Δομοκού
* Επαρχία Λοκρίδας
* Επαρχία Φθιώτιδας
 |
|  |
| Νομός Φωκίδας | 
* Επαρχία Δωρίδας
* Επαρχία Παρνασσίδας
 |
|  |
| 
1Αναφέρονται μόνο οι επαρχίες που βρίσκονται γεωγραφικά στην Στερεά Ελλάδα. Στον νομό Αττικής ανήκουν επίσης οι επαρχίες Κυθήρων, Τροιζηνίας και Ύδρας |

 |
Το **βιζόν** είναι σαρκοφάγο θηλαστικό της οικογένειας των Μουστελιδών. Έχει σώμα μακρόστενο, μήκους 40-50 εκ. με ουρά που μπορει να φτάσει τα 14 εκ. Χάρη στα μεμβρανώδη πίσω πόδια, μπορεί να κινείται άνετα μέσα στο νερό. Υπάρχουν δύο είδη βιζόν: το αμερικανικό (Mustela vison), που προέρχεται από τη Βόρεια Αμερική, εισήχθη στην Ευρώπη το 1920 και είναι μεγαλόσωμο με καφέ γούνα και λευκά χείλη, και το ευρωπαϊκό (Mustela lutreola), που είναι μικρότερο μέγεθος και έχει σκούρα γκρίζα γούνα με λευκά και τα δύο χείλη. Το ευρωπαϊκό βιζόν συναντάται κυρίως στη Ρουμανία, στη Φινλανδία και τη Ρωσία, όπου ζει κοντά σε έλη, λίμνες και ποτάμια, σε δάση με πλούσια βλάστηση. Εξαιρετικός κολυμβητής, βουτά με μεγάλη επιδεξιότητα και μπορεί να φτάσει σε βάθος 5 μ. Κολυμπά ακόμη και στα παγωμένα νερά τον χειμώνα, χάρη στην προστασία που του παρέχει το πυκνό τρίχωμά του. Σκάβει σήραγγες στο χώμα για να φωλιάσει σε σημεία κοντά στο νερό και σε έκταση που κυμαίνεται από 1 έως 4 χλμ. Κάθε σήραγγα έχει δύο εξόδους, μία στο νερό και μία στην ξηρά. Το βιζόν τρέφεται με μικρά ζώα, όπως βατράχους, ψάρια και τρωκτικά, αλλά και με αυγά. Κυνηγήθηκε για τη γούνα του, και μάλιστα έφτασε στα όρια της εξαφάνισης. Σήμερα, αριθμεί ελάχιστα άτομα τόσο στην Ευρώπη όσο και στην Αμερική. Εκτρέφεται όμως σε ειδικά εκτροφεία για τη γούνα του.

Πηγές
-----

* Μεγάλη Εγκυκλοπαίδεια των Παιδιών **1.Ζωικό Βασιλείο (Τόμος 1)**

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4171497-0
* NKC: ph526580

 |

 |
Ο **Πρόεδρος της Μποτσουάνας** (*President of the Republic of Botswana*) είναι ο αρχηγός κράτος και της κυβέρνησης στην Μποτσουάνα. Είναι επίσης αρχηγός των Ενόπλων Δυνάμεων της χώρας, με βάση το σύνταγμα.

Ο πρόεδρος εκλέγεται για θητεία πέντε ετών που είναι ίδια σε διάρκεια με την θητεία της Εθνοσυνέλευσης. Από το 1997 το όριο στη θητεία του είναι συνολικά 10 χρόνια, που αντιστοιχούν σε δύο πλήρεις θητείες, ακόμα και αν δεν είναι συνεχόμενες. Οι υποψήφιοι για τη βουλή ανακηρύσσουν το πρόσωπο που υποστηρίζουν για το αξίωμα του προέδρου με τα ψηφοδέλτιά τους. Ο υποψήφιος που θα συγκεντρρώσει τις περισσότερες θετικές ψήφους από τα εκλεγμένα μέλη της εθνοσυνέλευσης εκλέγεται αυτόματα πρόεδρος της χώρας. Εάν κανείς από τους υποψήφιους δεν λάβει την απαιτούμενη πλειοψηφία θετικών ψήφων, η Εθνοσυνέλευση εκλέγει τον πρόεδρο με την απλή πλειοψηφία, προτού συνεκλέξει τα ειδικά εκλεγμένα μέλη. Εάν δεν εκλεγεί πρόεδρος έπειτα από τρεις ψηφοφορίες ή ο πρόεδρος της βουλής ορίζει ότι κανείς υποψήφιος δεν έχει την απαιτούμενη στήριξη προκειμένου να εκλεγεί, η βουλή διαλύεται αυτόματα. Στην πράξη, ο πρόεδρος είναι ο επικεφαλής του κόμματος της πλειοψηφίας στην εθνοσυνέλευση.

Παραπομπές
----------

1. ↑  Ntuane, Batsalo. Democratic forces must safeguard presidential term limits Αρχειοθετήθηκε 2018-06-23 στο Wayback Machine.. Mwegi, 2006-05-22.
2. ↑  Chaudry, Serena (2009-10-18). «Botswana's President Khama wins new term». *The Independent* (Reuters). .
3. 1 2  The President and Vice President. Chapter 4, Part I, Σύνταγμα της Μποτσουάνας

Δείτε επίσης
------------

* Κατάλογος προέδρων της Μποτσουάνας


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα President of Botswana  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Βλάντο Πέτκοβιτς** (*Vlado Petković*, γεννημένος στις 6 Ιανουαρίου 1983) είναι Σέρβος διεθνής πετοσφαιριστής. Έχει ύψος 1.98 μ. και αγωνίζεται στη θέση του πασαδόρου.

Καριέρα
-------

Την περίοδο 2002-05 αγωνίστηκε στον Ερυθρό Αστέρα, με τον οποίο κατέκτησε το πρωτάθλημα του 2003. Στη συνέχεια αγωνίστηκε στην ομάδα της Βοϊβοντίνα (2005-09), με την οποία κατέκτησε το πρωτάθλημα του 2007. Ακολούθως μετακόμισε στην Ασία για λογαριασμό της κορεάτικης Σεούλ Γόορι (2009-10). Στη σεζόν 2010-11 επιστρέφει στην Ευρώπη και συγκεκριμένα στη Σλοβενία, όπου αγωνίστηκε στην ACH Βόλεϊ, κατακτώντας το νταμπλ. Ακολούθησε η Ιταλία και η Ούμπρια Βόλεϊ (2011-12). Από το 2012 μέχρι το 2015 αγωνίστηκε στο πρωτάθλημα του Ιράν, σε Κάλε Μαζάνταραν κατακτώντας το πρωτάθλημα (2012-13), Σαρντάρι Ούρμια (2013-14) και Μιζάν Κοραζάν (2015). Τελευταίος σταθμός, πριν τη μεταγραφή του στον ΠΑΟΚ, είναι η Σαχίνμπεϊ Μπελεντίγεσπορ από την Τουρκία, στην οποία αγωνιζόταν από το 2015 μέχρι και σήμερα.

Διεθνείς συμμετοχές
-------------------

Ο Βλάντο Πέτκοβιτς αγωνίστηκε με την εθνική ομάδα πετοσφαίρισης της Σερβίας από το 2005 έως το 2013, έχοντας κατακτήσει πολλά μετάλλια και προσωπικές διακρίσεις, ενώ εκπροσώπησε τη χώρα του και στους Ολυμπιακούς Αγώνες του 2008 στο Πεκίνο και του 2012 στο Λονδίνο.

Τίτλοι
------

### Διεθνείς

* **1** 3 !Τρίτη θέση, χάλκινο μετάλλιο **Παγκοσμίου Πρωταθλήματος**:
	+ 2010
* **1** 01 !1η θέση, χρυσό μετάλλιο **Ευρωπαϊκού Πρωταθλήματος**:
	+ 2011
* **3** 3 !Τρίτη θέση, χάλκινο μετάλλιο **Ευρωπαϊκού Πρωταθλήματος**:
	+ 2005, 2007, 2013
* **2** 2 !Δεύτερη θέση, αργυρό μετάλλιο **Παγκοσμίου Λιγκ**:
	+ 2008, 2009
* **1** 3 !Τρίτη θέση, χάλκινο μετάλλιο **Παγκοσμίου Λιγκ**:
	+ 2010
* **1** 3 !Τρίτη θέση, χάλκινο μετάλλιο **Μεσογειακών Αγώνων**:
	+ 2005

### Συλλογικοί

* 2 **Πρωταθλήματα Σερβίας**:
	+ 2003, 2007
* 1 **Πρωτάθλημα Σλοβενίας**:
	+ 2011
* 1 **Κύπελλο Σλοβενίας**:
	+ 2011
* 1 **Πρωτάθλημα Ιράν**:
	+ 2013
* 1 **Πρωτάθλημα Ελλάδας**:
	+ 2017

Πηγές
-----

* Στον ΠΑΟΚ ο Πέτκοβιτς!
* Vlado Petković
Η θέση της Επαρχίας στη Βαυαρία.Η θέση της Επαρχίας στη Βαυαρία.
Η **Επαρχία Φράιζινγκ** (Γερμανικά: **Landkreis Freising**, *Λάντκραις Φράιζινγκ*) βρίσκεται στην Βαυαρία της Γερμανίας. Συνορεύει (με αρχή τον Βορρά και με φορά τους δείκτες του ρολογιού) με την Επαρχία Κέλχαιμ (*Kelheim*), την Επαρχία Λάντσχουτ (*Landshut*), την Επαρχία Έρντινγκ (*Erding*), την Επαρχία Μονάχου (*München*), την Επαρχία Ντάχαου (*Dachau*) και την Επαρχεία Πφάφενχόφεν (*Pfaffenhofen*). Πρωτεύουσα της επαρχίας είναι το ομώνυμο Φράιζινγκ.

Η Επαρχεία βρίσκεται Βόρεια της ευρύτερης περιοχής του Μονάχου. Οι ποταμοί Ίζαρ και Άμπερ διαρρέουν την επαρχεία και ρέουν παράλληλα από τα Νότιοδυτικά προς τα Βόρειοανατολικά. Βόρεια των ποταμών βρίσκεται το Χάλλερταου (Hallertau), μία ορεινή περιοχή που φημίζεται για την καλλιέργεια λυκίσκου

Ιστορικά στοιχεία
-----------------

Στην Αγία Ρωμαϊκή Αυτοκρατορία το Φράιζινγκ ήταν αναγνωρισμένο ως κληρικό κράτος διοικούμενο από τους επισκόπους. Το 1803, όταν διαλύθηκαν τα Γερμανικά κληρικά κράτη, η περιοχή ενσωματώθηκε στη Βαυαρία.

Θυρεός
------

Ο Θυρεός φέρει:

* τα λευκά και μπλε καρό της Βαυαρίας.
* το ρόδο από τον Θυρεό της Μεσαιωνικής επαρχίας του Μόζμπουχ (Moosbuch).
* την κεφαλή του "Μαυριτανού του Φράιζινγκ".

### Η κεφαλή του Μαυριτανού του Φράιζινγκ

Υπάρχει διφορούμενη οικοσημολογία για τον Θυρεό, ο οποίος αντικατοπρίζει την κεφαλή των:

* Ενός από τους Τρεις Μάγους (όπου ένας εξ αυτών απεικονίζεται ως Μαυριτανός.
* Άγιοι, ορισμένοι από αυτοί Μαυριτανοί,;
	+ Άγιος Μαυρίκιος.
	+ Άγιος Ζήνων της Βερόνα.
	+ Άγιος Σιγισμούνδος, ο οποίος συγχέεται με τον Άγιο Μαυρίκιο.
	+ Άγιος Κορβίνιος, ο οποίος δεν ήταν Μαυριτανός, αλλά ορισμένες απεικονίσεις του σκουρίναν στο πέρασμα του χρόνου.

Σημαντικό είναι και το στέμμα στο κεφάλι του Μαυριτανού, που προφανώς υποδεικνύει ότι η περιοχή του Επισκόπου του Φράιζινγκ ήταν αυτόνομη.

Πόλεις και δημοτικά διαμερίσματα
--------------------------------

| Towns | Municipalities |  |
| --- | --- | --- |
| 1. Φράιζινγκ
2. Moosburg
 | 1. Allershausen
2. Attenkirchen
3. Au in der Hallertau
4. Eching
5. Fahrenzhausen
6. Gammelsdorf
7. Haag
8. Hallbergmoos
9. Hohenkammer
10. Hörgertshausen
11. Kirchdorf
 | 12. Kranzberg
13. Langenbach
14. Marzling
15. Mauern
16. Nandlstadt
17. Neufahrn bei Freising
18. Paunzhausen
19. Rudelzhausen
20. Wang
21. Wolfersdorf
22. Zolling
 |

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Επαρχία Φράιζινγκ** |

* Επίσημος Ιστότοπος στα Γερμανικά
* Η σημαία της Επαρχίας του Φράιζινγκ

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 312827587
* LCCN: n87848046
* ISNI: 0000 0004 0493 5727
* GND: 4093237-0

 |

 |
Η **Βικιπαίδεια στα Κονκάνι** είναι η έκδοση της Βικιπαίδειας στη γλώσσα Κονκάνι, η οποία διευθύνεται από το Ίδρυμα Wikimedia. Ξεκίνησε τον Ιούνιο του 2015. Επί του παρόντος το εγχείρημα περιλαμβάνει 3.514 άρθρα. Ο συνολικός αριθμός των επεξεργασιών είναι 173.006.

Ιστορία
-------

Η Βικιπαίδεια στα Κονκάνι δημιουργήθηκε τον Ιούνιο του 2015. Νωρίτερα, τον Σεπτέμβριο του 2013, η τετράτομη *Konkani vishwakosh* (εγκυκλοπαίδεια) επαναδειοδοτήθηκε υπό την άδεια Creative Commons. Πληροφορίες από την εγκυκλοπαίδεια χρησιμοποιήθηκαν για να γράψουν άρθρα για την Βικιπαίδεια στα Κονκάνι. Το ίδιο έτος οργανώθηκε εργαστήριο για τη Βικιπαίδεια στα Κονκάνι Πανεπιστήμιο της Γκόα. Τον Απρίλιο του 2014, διεξήχθησαν δύο εισαγωγικές συνεδρίες σχετικά με την επεξεργασία στη Βικιπαίδεια στη Σχολή Κοινωνικής Εργασίας Ρόσνι Νιλάγια στην Γκόα.

Τον Ιούνιο του 2015, η εν λόγω Βικιπαίδεια δημιουργήθηκε επίσημα μετά από επώαση για 9 χρόνια. Εκείνη τη περίοδο περιείχε 2.500 άρθρα. Το έργο υποστηρίχθηκε από το Πανεπιστήμιο της Γκόα και Ινστιτούτο Εκπαίδευσης Νιρμάλα. Ο Μαντάβι Σαρντεσάι, καθηγητής στο Πανεπιστήμιο της Γκόα, έπαιξε σημαντικό ρόλο για την έναρξη του εγχειρήματος. Ο Πρακάς Παριενκάρ, επικεφαλής του τμήματος Κονκάνι στο Πανεπιστήμιο της Γκόα, δήλωσε ότι:

> Θα αναθέσουμε έργα για τους μαθητές μας και συγγραφείς για γράψουν άρθρα σχετικά με διάφορα θέματα που σχετίζονται με την Γκόα και να τα ανεβάσουν στη Βικιπαίδεια. Αυτά θα περιλαμβάνουν πληροφορίες για τα τοπικά τρόφιμα, τον πολιτισμό, την παράδοση, τουριστικά σημεία, και πολλά άλλα.
> 
> 

 Τον Ιανουάριο του 2016, διεξήχθη μια ημερίδα (μαραθώνιος επεξεργασιών) στην Κεντρική Βιβλιοθήκη Κρισναντάς Σάμα στη Γκόα. Ο Ραχμανουντίν Σάικ, εκπρόσωπος του Κέντρου Διαδικτύου και Κοινωνίας, εκπαίδευσε τους συμμετέχοντες σχετικά με την επεξεργασία και πολιτικές της Βικιπαίδειας. Από αυτό το γεγονός δημιουργήθηκαν σχεδόν 100 άρθρα.

Δείτε επίσης
------------

* Μαραθική Βικιπαίδεια
* Βικιπαίδεια στα Τουλού

Παραπομπές
----------

1. ↑  «Konkani Wikipedia goes live». *The Times of India*.. Ανακτήθηκε στις 23 February 2016.
2. ↑  «Konkani Wikipedia from Goa University in 6 months». *The Times of India*.. Ανακτήθηκε στις 23 February 2016.
3. ↑  «Konkani Vishwakosh relaunch tomorrow». *The Hindu*.. Ανακτήθηκε στις 23 February 2016.
4. ↑  «Konkani Wikipedia climbing up the Indian language ladder». *DNA*.. Ανακτήθηκε στις 23 February 2016.
5. ↑  «Workshops to teach Wikipedia editing». *The Hindi*.. Ανακτήθηκε στις 23 February 2016.
6. ↑  «Konkani Wikipedia goes live after nine-year delay». *Herald Goa*.. Ανακτήθηκε στις 23 February 2016.
7. ↑  «100 Konkani Articles Added to Wikipedia in One Day». *The Times of India*. 15 January 2016.

Εξωτερικοί σύνδεσμοι
--------------------

* Επίσημος ιστότοπος
Ο **Σέρτζιαν Γιοβάνοβιτς**, γνωστός και ως **Σέρτζιαν Καραγεωργίου**, γεννημένος την 1 Μαρτίου 1976 στο Βελιγράδι της Σερβίας, είναι πρώην επαγγελματίας καλαθοσφαιριστής. Έχει ύψος 1,95 μέτρα και αγωνιζόταν στην θέση του πόιντ γκαρντ.

Καριέρα
-------

Ο Γιοβάνοβιτς αγωνίστηκε για πρώτη φορά με την ομάδα του Άρη την σεζόν 1994-95, αλλά έπαιξε μόνο στην διοργάνωση του κυπέλλου Κόρατς. Έπαιξε πιο ενεργό ρόλο την επόμενη χρονιά, παίζοντας σε 24 ματς κανονικής σεζόν του 1995-96 με μέσο όρο 1,8 πόντων.

Το καλοκαίρι του 1997, υπέγραψε στην Αντέκο Μιλάνο, με την οποία έπαιξε σε 26 αγώνες του ιταλικού πρωταθλήματος με μέσο όρο 2,1 πόντων. Παρέμεινε στην ιστορική ομάδα και το 1998-99, παίζοντας σε δέκα αγώνες του κυπέλλου Σαπόρτα και δεκατρείς του ιταλικού πρωταθλήματος.

Στις αρχές του 1999, συμφώνησε με την Παλλακανέστρο Τριέστε, με την οποία έπαιξε σε 47 παιχνίδια με μέσο όρο 4,9 πόντων και 0,8 ασίστ. Το 2000-01 φόρεσε την φανέλα της Καντού, πριν συνεχίσει στην δεύτερη κατηγορία της Ιταλίας με την Αντρέα Κόστα Ίμολα το 2002-03. Ενδιάμεσα, αγωνίστηκε με τον Ερυθρό Αστέρα Βελιγραδίου το 2001-02.

Αφού επέστρεψε το 2004 στην γενέτειρα και την ομάδα του Άτλα Βελιγραδίου, έπαιξε για την ουγγρική Κεσκεμέτι, πριν αγωνιστεί και πάλι στο ελληνικό πρωτάθλημα με την φανέλα του Μακεδονικού. Ακολούθησε η μεταγραφή του στις πολωνικές Κότβιτσα Κόλομπρτσεγκ και Σβίετσιε, όπως και ένα σύντομο πέρασμα από την Ουγγαρία και το Ιράν, για να κλείσει την καριέρα του στην Ξάνθη το 2010.

Παραπομπές
----------

1. ↑  Srtzan Karageorgiou | European Cup Radivoj Korac (1995) - FIBA Europe
2. ↑  ARIS BSA THESSALONIKI | European Cup Radivoj Korac (1996) - FIBA Europe
3. ↑  SRTZAN KARAGEORGIOU | European Cup Radivoj Korac (1998) - FIBA Europe
4. ↑  SRTZAN KARAGEORGIOU | Saporta Cup (1999) | FIBA Europe
5. ↑  Α1: Συμφώνησε με Γιοβάνοβιτς ο Μακεδονικός

Πηγές
-----

* Jovanovic K. Srdjan - LEGABASKET Αρχειοθετήθηκε 2016-03-04 στο Wayback Machine.
* Srđan Jovanović, Legaduebasket.it
* Srđan Jovanović, PLK.pl, Polska Liga Koszykówki
Οδηγός βουνού της φυλής Σέρπα
Οι **Σέρπα** (Sherpa) είναι ορεινός λαός του Νεπάλ και της Πολιτείας Σικίμ της Ινδίας. Οι Σέρπα έχουν αποκτήσει παγκόσμια φήμη ως οδηγοί και αχθοφόροι στα Ιμαλάια. Ήταν οι πρώτοι άνθρωποι που έφθασαν στην κορυφή του όρους Έβερεστ (1953), και του όρους Κ2 το χειμώνα (2021).

Οι Σέρπα είναι απόγονοι μογγολοειδών εθνοτήτων του Θιβέτ και έφθασαν στο Νεπάλ κατά τον 17ο αιώνα. Υπολογίζονται σε 90.000 περίπου, ο πολιτισμός είναι θιβετικός και μιλούν μια Θιβετική γλώσσα. Δεν αποτελούν μια σαφώς καθορισμένη εθνική ομάδα και παλαιότερα περιλαμβάνονταν στους Μούτια, με τους οποίους σχετίζονται. Το όνομά τους σημαίνει «ο λαός που ζει στα ανατολικά». Είναι βουδιστές λαμαϊστές, είναι οργανωμένοι σε εξωγαμικά, πατρογραμμικά γένη, και ασκούν την πολυανδρία και την πολυγυνία.

Οι Σέρπα έχουν συμβάλει σε μεγάλο βαθμό στην κατάκτηση των υψηλότερων κορυφών των Ιμαλαΐων και οι Ευρωπαίοι αλπινιστές έχουν πολλές φορές αναφερθεί στις αλπινιστικές τους ικανότητες. Ζουν στις κοιλάδες του Νεπάλ, ψηλά επάνω στα Ιμαλάια. Κατά παράδοση καλλιεργούν δημητριακά και τρέφουν βόδια και γιακ. Κατά τη δεκαετία του 1920, οι πρώτοι Ευρωπαίοι ορειβάτες που ονειρεύτηκαν να κατακτήσουν τις κορυφές των Ιμαλαΐων προσέλαβαν Σέρπα ως αχθοφόρους για τη μεταφορά του εξοπλισμού τους. Έκτοτε, οι Σέρπα της γύρω από τα Ιμαλάια περιοχής μεταφέρουν ημιξυπόλητοι εκατοντάδες τόνους εφοδίων στις πλάτες τους (30-40 κιλά περίπου αντιστοιχούν σε κάθε ορειβάτη), ενάντια σε ανυπέρβλητα πολλές φορές εμπόδια, στελεχώνοντας τα όνειρα κατάκτησης των δυτικών και ρισκάροντας την ίδια τη ζωή τους για ένα μεροκάματο $10. Τα χρήματα που θα μαζέψουν σε μια αποστολή θα εξασφαλίσουν τα προς τα ζην για τους ίδιους και τις οικογένειές τους για 2-3 χρόνια.
Οι **σέρσεγκες** (έντομα στο γένος ***Βεσπίδες***) είναι οι μεγαλύτεροι από τις ευκοινωνικές σφήκες και έχουν παρόμοια εμφάνιση με τους στενούς τους συγγενείς τις σφήκες. Ορισμένα είδη έχουν μήκος έως 5,5 εκ. Διακρίνονται από τις άλλες βεσπίνες σφήκες από τη σχετικά μεγάλη κορυφή του κεφαλιού και από το στρογγυλεμένο τμήμα της κοιλιάς ακριβώς πίσω από τη μέση. Σε όλο τον κόσμο, αναγνωρίζονται 22 είδη *Βεσπιδών*. Τα περισσότερα είδη απαντώνται μόνο στις τροπικές περιοχές της Ασίας, αν και ο ευρωπαϊκός σέρσεγκας (V. crabro), κατανέμεται ευρέως σε όλη την Ευρώπη, τη Ρωσία, τη Βόρεια Αμερική και τη Βορειοανατολική Ασία. Οι σφήκες που προέρχονται από τη Βόρεια Αμερική στο γένος *Dolichovespula* αναφέρονται συνήθως ως σέρσεγκες, αλλά στην πραγματικότητα είναι σφήκες.

Κατηγορία
---------

1. ↑  Archer, M.E. (2012). Penney, D. επιμ. *Vespine wasps of the world: behaviour, ecology and taxonomy of the Vespinae*. Monograph Series. **4**. Siri Scientific. ISBN 9780956779571. OCLC 827754341.
2. ↑  A.H. Smith-Pardo, J.M. Carpenter, L. Kimsey (2020) The diversity of hornets in the genus *Vespa* (Hymenoptera: Vespidae; Vespinae), their importance and interceptions in the United States. Insect Systematics and Diversity 4(3)
Συντεταγμένες: 30°6′N 78°18′E﻿ / ﻿30.100°N 78.300°E﻿ / 30.100; 78.300

Το **Ρίσικες** (χίντι: *ऋषिकेश*), επίσης γνωστό ως **Χρίσικες**, είναι πόλη που κυβερνάται από την Δημοτική Επιχείριση του Ρίσικες (από τον Οκτώβριο του 2017), και τεχσίλ στην επαρχία Ντεχραντούν στο ινδικό κρατίδιο Ουταράχαντ. Βρίσκεται στους πρόποδες των Ιμαλαΐων στη βόρεια Ινδία. Λόγω της θέσης της είναι γνωστό ως "*Η πύλη ρων Γκαρβάλ Ιμαλαΐων*", ενώ είναι γνωστή και ως "*Παγκόσμια Πρωτεύουσα της Γιόγκα*". Βρίσκεται περίπου 25 χιλιόμετρα βόρεια του Χαριντβάρ και 43 χιλιόμετρα νοτιοανατολικά της πρωτεύουσας του κρατιδίου, Ντεχραντούν. Σύμφωνα με την ινδική απογραφή του 2011 το Ρίσικες είχε πληθυσμό 102.138 κατοίκων και ήταν η έβδομη μεγαλύτερη πόλη του Ουταράχαντ. Είναι πόλη προσκυνήματος και θεωρείται ως μία από τις ιερότερες πόλεις για τους ινδουιστές. Ινδουιστές σοφοί και άγιοι έχουν επισκεφθεί το Ρίσικες από τα αρχαία χρόνια, ψάχνοντας για ανώτεεη γνώση.

Τον Σεπτέμβριο του 2015, ο ινδός υπουργός τουρισμού Μαχές Σάρμα ανακοίνωσε ότι το Ρίσικες και το Χάριντβαρ θα είναι οι πρώτες δύο πόλεις της Ινδίας που θα αποκτήσουν τον τίτλο των "δίδυμων πόλεων εθνικής κληρονομιάς. Λόγω της θρησκευτικής σημασίας της πόλης, τα μη χορτοφαγικά τρόφιμα και το αλκοόλ απαγορεύονται αυστηρά στο Ρίσικες. Η πόλη διοργανώνει το ετήσιο Παγκόσμιο Φεστιβάλ Γιόγκας κάθε πρώτη εβδομάδα του Μαρτίου, ξεκινώντας από το 1989.

Παραπομπές
----------

1. ↑  Singh, Kautilya (26 Οκτωβρίου 2017). «Nagar palikas of Rishikesh, Kotdwar get corporation status». *The Times of India*. Ανακτήθηκε στις 14 Απριλίου 2019.
2. ↑  Jha, Meenketan (27 Αυγούστου 2018). «5 Adventure Sports You Must Try in India». Outlook Traveller. Ανακτήθηκε στις 14 Απριλίου 2019.
3. 1 2  Ghose, Aruna, επιμ. (2011). «Rishikesh». *DK Eyewitness Travel Guide: India*. DK. σελ. 184. ISBN 978-0-75667-026-9. ISSN 1542-1554 – μέσω Google Books.
4. ↑  «Rishikesh's identity as yoga capital to be maintained». *The Tribune*. 1 Μαρτίου 2015. Ανακτήθηκε στις 14 Απριλίου 2019.
5. ↑  Singh, Ranjeni A (3 Απριλίου 2014). «Rishikesh: Haven for yoga and wellness enthusiasts». *The Economic Times*. Ανακτήθηκε στις 14 Απριλίου 2019.
6. ↑  Sharma, Seema (19 Αυγούστου 2015). «Centre to declare Haridwar, Rishikesh national heritage cities». *The Times of India*. Ανακτήθηκε στις 14 Απριλίου 2019.
7. ↑  Ramadurai, Charukesi (4 Ιανουαρίου 2018). «My Kind of Place: Rishikesh, India». *The National*. Ανακτήθηκε στις 14 Απριλίου 2019.
8. ↑  Gusain, Raju (8 Μαρτίου 2018). «Rishikesh: Controversy-hit Parmarth Yoga fest ends». *The Statesman*. Ανακτήθηκε στις 14 Απριλίου 2019.
9. ↑  «Yoga enthusiasts from across the globe flock to Rishikesh to be a part of this festival». *The Times of India*. 16 Μαρτίου 2019. Ανακτήθηκε στις 14 Απριλίου 2019.

Εξωτερικοί σύνδεσμοι
--------------------

* Πολυμέσα σχετικά με το θέμα  Rishikesh στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 133741119
* LCCN: n84112059
* GND: 4050128-0

 |

 |
Ο **Βερνάρδος**, δανικά Bernhard (31 Ιανουαρίου 1639 - 13 Ιανουαρίου 1676) από τον Οίκο του Σλέσβιχ-Χόλσταϊν-Σόντερμπουργκ ήταν πρίγκιπας του Σλέσβιχ-Χόλσταϊν-Σόντερμπουργκ-Πλεν και ναύαρχος της Δανίας.

Βιογραφία
---------

Ήταν ο τέταρτος γιος του Ιωακείμ Ερνέστου, δούκα του Σλέσβιχ-Χόλσταϊν-Σόντερμπουργκ-Πλεν και της Δωροθέας Αυγούστας του Όλντενμπουργκ, κόρης του Ιωάννη Αδόλφου δούκα του Σλέσβιχ-Χόλσταϊν-Γκόττορπ.

Ο πατέρας του τού έδωσε στρατιωτική εκπαίδευση και ο Βερνάρδος έγινε συνταγματάρχης του ισπανικού στρατού. Το 1672 ήταν διοικητής του Πεζικού του Μπράουνσβαϊγκ-Λύνεμπουργκ και υπεράσπισε, μαζί με αυστριακά στρατεύματα, την πόλη του Χρόνινγκεν εναντίον του στρατού των Γάλλων, που προήλαυναν και του Χριστοφόρου Βερνάρδου, επισκόπου του Μύνστερ. Το 1675 επέστρεψε στο Πλεν, όπου ανέλαβε τη διοίκηση του εκεί στρατού. Το 1675 η Δανία προετοιμαζόταν για την εκστρατεία στην Πομερανία και τοποθετήθηκε υποστράτηγος του δανικού στρατού.

Το 1676 ασθένησε ξαφνικά από πυρετό στο Πλεν και απεβίωσε. Ήταν 37 ετών και άγαμος. Στη διοίκηση του στρατού τον διαδέχθηκε ο πρωτότοκος αδελφός του Ιωάννης Αδόλφος, δούκας του Σλέσβιχ-Χόλσταϊν-Σόντερμπουργκ-Πλεν.

Εξωτερικοί Σύνδεσμοι
--------------------

* Bernhard, Hertug af Pløen

Παραπομπές
----------

1. 1 2  Darryl Roger Lundy: (Αγγλικά) *The Peerage*. p578.htm#i5773. Ανακτήθηκε στις 9  Οκτωβρίου 2017.
2. ↑  *Die Allgemeine Welthistorie durch eine Gesellschaft von Gelehrten*, vol. 14, p. 477, Online


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Duke Bernhard of Schleswig-Holstein-Sonderburg-Plön  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο πρίγκιπας **Ερρίκος-Φλοράν**, γαλλ.: *Henri Florent Eugène François Joseph Lamoral de Ligne* (29 Δεκεμβρίου 1881 – 15 Μαΐου 1967) από τον Οίκο Λαμοράλ ντε Λιν, ήταν Βέλγος ευγενής, γιος τού πρίγκιπα Καρόλου-Ιωσήφ-Ευγένιου-Ερρίκου-Γεωργίου Λαμοράλ (1837–1914) (ο ίδιος γιος του Ευγένιου 8ου πρίγκιπα τού Λιν. και της συζύγου του Nαταλί ντε Τραζενί) και της Καρλόττας τού Γκοντώ-Μπιρόν (1854–1933), (η ίδια κόρη τού Στεφάνου-Καρόλου τού Γκοντώ, μαρκήσιου τού Μπιρόν).

Βιογραφία
---------

Νυμφεύτηκε την πριγκίπισσα Καρλόττα ντε Λα Τρεμουάλ (τη μεγαλύτερη κόρη τού Λουδοβίκου-Καρόλου-Μαρία, 10ου δούκα τού Τουάρ και της συζύγου του Ελέν-Μαρί-Λεονί Πιγιέ-Βιλ) και απέκτησαν έναν γιο, τον πρίγκιπα Ιωάννη-Κάρολο. 

Το 1933, μετά το τυχαίο τέλος τού άτεκνου μικρότερου αδελφού της συζύγου του, Λουδοβίκου-Ιωάννη-Μαρία ντε Λα Τρεμουάλ, 11ου δούκα τού Τουάρ, ο πρίγκιπας Ερρίκος-Φλοράν Λαμοράλ έγινε δούκας τού Tουάρ ως σύζυγος της 12ης πλέον δούκισσας, τίτλο που τελευταία είχε η πεθερά του πριγκίπισσα Ελέν-Μαρί-Λεονί, τη χήρα δούκισσα τού Τουρά (Thouras).

Οικογένεια
----------

* Ερρίκος-Φλοράν-Ευγένιος-Φραγκίσκος-Ιωσήφ Λαμοράλ, πρίγκιπας τού Λιν (Ligne) (1881-1967)
	+ Ιωάννης-Κάρολος Λαμοράλ πρίγκιπας τού Λιν-Λα Τρεμουάλ (1911-2005)
		- Χέντβιχ πριγκίπισσα τού Λιν (γενν. 1943), παντρεύτηκε τον Κάρολο-Γουλιέλμο, τον Pπρίγκπα τού Μερόντ, μαρκήσιο τού Βέστερλοο (γενν. 1940).
			* Εμμανουήλ ντε Μερόντ.
		- Κάρολος-Αντώνιος πρίγκιπας τού Λιν-Λα Τρεμουάλ.

Παραπομπές
----------

1. 1 2  Darryl Roger Lundy: (Αγγλικά) *The Peerage*. p8774.htm#i87732.
2. ↑  p8774.htm#i87732. Ανακτήθηκε στις 7  Αυγούστου 2020.
3. 1 2 3  Darryl Roger Lundy: (Αγγλικά) *The Peerage*.
4. ↑  «Henri Florent Eugène Lamoral, prince de Ligne».
Το **Γέταλαντ** (σουηδικά: *Götaland*, προφορά: [ˈjø̂ːtaˌland]) είναι ένα από τα τρία διαμερίσματα της Σουηδίας και περιλαμβάνει δέκα επαρχίες. 

Το Γέταλαντ αποτελούταν κάποτε από μικρά βασίλεια και οι κάτοικοι τους ονομάζονταν *Γότθοι, Gautar* στην Παλιά Νορβηγική γλώσσα. Ωστόσο, ο όρος αναφέρεται κυρίως στον πληθυσμό του σύγχρονου Βέστεργκετλαντ (Västergötland). Είναι γενικώς αποδεκτό ότι ταυτίζονταν με τους *Geats*, τους ανθρώπους του ήρωα Μπέογουλφ (Beowulf) στο εθνικό έπος της Αγγλίας, *Μπέογουλφ (Beowulf)*

Το σύγχρονο κράτος της Σουηδίας άρχισε να σχηματίζεται όταν κάποιες επαρχίες του Γέταλαντ σταδιακά έγιναν ολοένα και πιο πολιτικά συνδεδεμένες με αυτές της Σβίαλαντ (Svealand). Αυτό άρχισε τον 11ο αιώνα και συνεχίστηκε για αρκετές εκατοντάδες χρόνια.

Ετυμολογία του Ονόματος
-----------------------

Ο ιστορικός θυρεός του Γέταλαντ.
Η νεότερη αναφορά στο *götar* την έκανε ο γεωγράφος του 2ου αιώνα ο Πτολεμαίος, ο οποίος την αναφέρει Γούται στα ελληνικά. Πηγές της Νορβηγίας και της Ισλανδίας χρησιμοποιούν μερικές φορές το *Gautar* μόνο για τους κατοίκους του Βέστεργκετλαντ, αλλά μερικές φορές ως κοινή εθνοτική ονομασία για τους κατοίκους του Δυτικού και κύριου Γέταλαντ. Το Βέστεργκετλαντ εμφανίζεται στις μεσαιωνικές πηγές της Ισλανδίας και της Νορβηγίας ως *Gautland* (Götland), μια μορφή που δεν είναι ετυμολογικά πανομοιότυπη με το Gotaland. 

Ιστορικά στα λατινικά και ελληνικά γράφεται ως Gothia και Γοτθία δεδομένου ότι ιστορικά θεωρείται η γή των Γότθων.

Επαρχίες
--------

Οι δέκα επαρχίες του Γέταλαντ:

|  |  |
| --- | --- |
| * Έστεργκετλαντ
* Βέστεργκετλαντ
* Γκότλαντ
* Έλαντ
* Μπλεκίνιε
* Μπούχουσλεν
* Ντάλσλαντ
* Σκάνια
* Σμόλαντ
* Χάλαντ
 | Έστεργκετλαντ
Βέστεργκετλαντ
Γκότλαντ
Έλαντ
Μπλεκίνιε

Μπούχουσλεν
Ντάλσλαντ
Σκάνια
Σμόλαντ
Χάλαντ |

Παραπομπές
----------

1. ↑  «Folkmängd i landskapen den 31 december 2016». Statistics Sweden.
2. ↑  Βλ. στο λήμμα «Σουηδία». *Εγκυκλοπαιδικόν Λεξικόν*. **11**. Αθήνα: Εκδοτικός Οίκος Ελευθερουδάκη. 1931. σελ. 633.
3. ↑  Βλ. στο λήμμα «Σουηδία». *Eγκυκλοπαίδεια Δομή*. **14** (6η έκδοση). Αθήνα. 1974. σελίδες 327 και 335 (χάρτες).
4. ↑  Cristian Fogd Pedersen (1970). «Sverige». *Alverdens flag i farver* (στα Danish). Copenhagen: Politikens Forlag. σελ. 138. ISBN 87-567-1143-3. CS1 maint: Μη αναγνωρίσιμη γλώσσα (link)
5. ↑  Η Carta Marina διαθέτει το οικόσημο.
6. ↑  Stål, Harry (1976), *Ortnamn och ortnamnsforskning*, Uppsala: Almquist & Wiksell, σελ. 130

Γκαλερί χαρτών
--------------

* Χάρτης των τριών ιστορικών εδαφών της Σουηδίας, της πρώην σουηδικής επαρχίας Österland στη Φινλανδία και του ιστορικό διαμέρισμα της Δανίας ( Skåneland ) στη νότια Σουηδία.  Στον χάρτη, τα εδάφη έχουν τα πιο πρόσφατα σύνορά τους.Χάρτης των τριών ιστορικών εδαφών της Σουηδίας, της πρώην σουηδικής επαρχίας Österland στη Φινλανδία και του ιστορικό διαμέρισμα της Δανίας ( Skåneland ) στη νότια Σουηδία. Στον χάρτη, τα εδάφη έχουν τα πιο πρόσφατα σύνορά τους.
*

Εξωτερικοί σύνδεσμοι
--------------------

* Πολυμέσα σχετικά με το θέμα  Götaland στο Wikimedia Commons
Πράξη Αναθεώρησης του Νόμου απο το Κοινοβούλιο του Ηνωμένου Βασιλείου του 1888. Ένας νόμος για την περαιτέρω προώθηση της αναθεώρησης του καταστατικού νόμου με την κατάργηση των περιττών εκφράσεων του νόμου και των διατάξεων που έχουν παύσει να ισχύουν ή έχουν καταστεί περιττές.Πράξη Αναθεώρησης του Νόμου απο το Κοινοβούλιο του Ηνωμένου Βασιλείου του 1888. Ένας νόμος για την περαιτέρω προώθηση της αναθεώρησης του καταστατικού νόμου με την κατάργηση των περιττών εκφράσεων του νόμου και των διατάξεων που έχουν παύσει να ισχύουν ή έχουν καταστεί περιττές.
Η **Πράξη Αναθεώρησης του Νόμου** του 1888 είναι ένας νόμος του Κοινοβουλίου του Ηνωμένου Βασιλείου, για την περαιτέρω προώθηση της αναθεώρησης του καταστατικού νόμου με την κατάργηση των περιττών εκφράσεων και διατάξεων που είχαν παύσει να ισχύουν ή είχαν καταστεί περιττές.

Κατάργηση
---------

Αυτός ο νόμος καταργήθηκε από το άρθρο 1 παράγραφος 1 και το μέρος XI (11) του παραρτήματος 1 του Νόμο περί Καταστατικού (*Νόμος Καταργήσεων*) του 1989.

Αυτός ο νόμος διατηρήθηκε για τη Δημοκρατία της Ιρλανδίας από το άρθρο 2 παράγραφος 2 στοιχείο Α και το μέρος 4 του παραρτήματος 1 στην Πράξη Αναθεώρησης του Νόμου του 2007.

Τα μέρη 1 και 2 του νόμου καταργήθηκαν από το τμήμα 1 της *Πράξης Αναθεώρησης του Νόμου* του 1908.

Δείτε επίσης
------------

* Κοινοβούλιο του Ηνωμένου Βασιλείου
* Νόμος Υπεροχής (1558)
* Πράξη Ομοιομορφίας (1558)
* Νόμος περί Βλασφημίας (1697)

Παραπομπές
----------

1. ↑  *Chronological table of the statutes. Part I, 1235-1955. Part II, 1956-1987. Part III, 1998-2010*. London: The Stationery Office. 2011. ISBN 978-0-11-840509-6. 809621662.
2. ↑  Book (eISB), electronic Irish Statute. «electronic Irish Statute Book (eISB)». *www.irishstatutebook.ie* (στα Αγγλικά). Ανακτήθηκε στις 15 Ιουλίου 2020.
3. ↑  Book (eISB), electronic Irish Statute. «Statute Law Revision Act 1908 - electronic Irish Statute Book (eISB)». *www.irishstatutebook.ie* (στα Αγγλικά). Ανακτήθηκε στις 15 Ιουλίου 2020.
Προεδρική σημαία που χρησιμοποιήθηκε κατά την εποχή του Σουκάρνο  
 Σουκάρνο, ο πρώτος πρόεδρος της Ινδονησίας 
 Το Μέγαρο Μερντέκα, η επίσημη κατοικία του προέδρου της Ινδονησίας 
Ο **Πρόεδρος της Δημοκρατίας της Ινδονησίας** ( ινδονησιακά:*Presiden Republik Indonesia*) είναι ο αρχηγός του κράτους και αρχηγός της κυβέρνησης της Δημοκρατίας της Ινδονησίας. Ο πρόεδρος είναι επικεφαλής του εκτελεστικού τμήματος της ινδονησιακής κυβέρνησης και είναι ο αρχηγός των εθνικών ενόπλων δυνάμεων της Ινδονησίας. Από το 2004, ο πρόεδρος και ο αντιπρόεδρος εκλέγονται άμεσα σε πενταετή θητεία. 

Ο Τζόκο Ουιντόντο είναι ο 7ος και ο σημερινός πρόεδρος της Ινδονησίας. Ανέλαβε καθήκοντα στις 20 Οκτωβρίου 2014.

Κατάλογος προέδρων
------------------

Κύριο λήμμα: Κατάλογος προέδρων της Ινδονησίας

Εν ζωή πρώην πρόεδροι
---------------------

Σήμερα ζουν δύο πρώην πρόεδροι της Ινδονησίας. Ο πιο πρόσφατος πρώην πρόεδρος που πέθανε ήταν ο Μπαχαρουντίν Γιουσούφ Χαμπίμπι (83 ετών), στις 11 Σεπτεμβρίου 2019. Οι εν ζωή πρόεδροι, κατά σειρά υπηρεσίας, είναι: 

| Εικόνα | Όνομα | Διάρκεια θητείας | Ημερομηνία γέννησης |
| --- | --- | --- | --- |
|  | Μεγκαβάτι Σουκαρνοπούτρι | 2001–2004 | 23 Ιανουαρίου 1947 (1947-01-23) (76 ετών) |
|  | Σουσίλο Μπάμπανγκ Γιουντχογιόνο | 2004–2014 | 9 Σεπτεμβρίου 1949 (1949-09-09) (73 ετών) |
|

Παραπομπές
----------

1. ↑  «Bendera Kepresidenan Bung Karno». *Rakyat Merdeka* (στα Ινδονησιακά). 11 Απριλίου 2017. Αρχειοθετήθηκε από το πρωτότυπο στις 8 Φεβρουαρίου 2018. Ανακτήθηκε στις 7 Φεβρουαρίου 2018.
Ο **Πρόεδρος της Δημοκρατίας της Μολδαβίας** (ρουμανικά: *Președintele Republicii Moldova*‎) είναι ο αρχηγός του κράτους της Μολδαβίας. Ο τωρινός πρόεδρος είναι η Μάγια Σάντου, η οποία ανέλαβε καθήκοντα στις 24 Δεκεμβρίου 2020.

Καθήκοντα & Λειτουργίες
-----------------------

Το αξίωμα της προεδρίας στη Μολδαβία είναι σε μεγάλο βαθμό τελετουργικό, με το μεγαλύτερο μέρος της επίσημης πολιτικής εξουσίας να ασκείται από το κοινοβούλιο και τον πρωθυπουργό. Ωστόσο, επειδή ο πρόεδρος εκπροσωπεί τη Μολδαβία διεθνώς, επηρεάζει σε μεγάλο βαθμό τις σχέσεις της χώρας με άλλες χώρες. Επιπλέον, ο πρόεδρος μπορεί να επηρεάσει τη δημόσια τάξη χρησιμοποιώντας το υψηλό προφίλ του για να ξεκινήσει και να συμμετάσχει σε δημόσιο διάλογο. 

Μια συλλογή από οργανωτικά όργανα που είναι γνωστά ως Προεδρική Διοίκηση, των οποίων τα μέλη διορίζονται από τον πρόεδρο, χρησιμεύουν ως υπηρεσία επικοινωνίας μεταξύ της κυβέρνησης και της προεδρίας. Ένα γραφείο της Διοίκησης, ονόματι το Ανώτατο Συμβούλιο Ασφαλείας, συμβουλεύει τον πρόεδρο για την εξωτερική πολιτική.

Παραπομπές
----------

1. ↑  Maxim, Pulber (20 Μαρτίου 2017). «Salariu de președinte: Cât primește Dodon de la stat – - Independent». *Independent.md*.
2. ↑  «Moldova elects pro-Russian Igor Dodon as president». *POLITICO* (στα Αγγλικά). 14 Νοεμβρίου 2016. Ανακτήθηκε στις 20 Νοεμβρίου 2020.
3. ↑  «Maia Sandu, a reformist ex-prime minister, becomes president». *The Economist*. 2020-11-19. ISSN 0013-0613.. Ανακτήθηκε στις 2020-11-20.

Εξωτερικοί σύνδεσμοι
--------------------

* Πολυμέσα σχετικά με το θέμα  Presidents of Moldova στο Wikimedia Commons
* Official website of the President of Moldova
* Official Youtube website of the President of Moldova
Ο **Επίτροπος Δράσης για το Κλίμα της Ευρωπαϊκής Ένωσης** είναι μέλος της Ευρωπαϊκής Επιτροπής.

Δημιουργήθηκε το 2010, και χωρίζεται από το περιβαλλοντικό χαρτοφυλάκιο του Περιβάλλοντος, έτσι ώστε η Ευρωπαϊκή Επιτροπή να επικεντρωθεί στην καταπολέμηση της κλιματικής αλλαγής.

Τρέχουσα Επίτροπος είναι ο Φρανς Τίμερμανς.

Η Ευρωπαϊκή Ένωση έχει κάνει μια σειρά από κινήσεις σε σχέση με την κλιματική αλλαγή. Πιο συγκεκριμένα υπέγραψε το Πρωτόκολλο του Κιότο το 1998, δημιουργήσει Σύστημα Εμπορίας Ρύπων της το 2005 και σήμερα συμφωνήσει να μειώσει μονομερώς τις εκπομπές της κατά 20% μέχρι το 2020.

Εξωτερικοί σύνδεσμοι
--------------------

* Ευρωπαϊκή Επιτροπή - Δράση για το Κλίμα (Αγγλικά)
* Ευρωπαϊκή Επιτροπή - Η Επίτροπος (Αγγλικά)

\
Η **Βιλατσίντρο** είναι Δήμος και μία από τις δυο πρωτεύουσες της Ιταλικής Επαρχίας του Μέντιο Καμπιντάνο, στην Ιταλική Περιφέρεια Σαρδηνία στην Ιταλία. Η δεύτερη πρωτεύουσα της επαρχίας όπως ορίστηκε με κυβερνητικό διάταγμα (2005) ήταν το Σανλούρι. Με νέο κυβερνητικό διάταγμα η Επαρχία του Μέντιο Καμπιντάνο ενώθηκε με την Επαρχία του Καρμπόνια-Ιγκλέσιας και δημιούργησαν την Επαρχία της Νότιας Σαρδηνίας (2016).
Τα αρχαιολογικά ευρήματα έδειξαν ότι η Βιλατσίντρο ιδρύθηκε την περίοδο μεταξύ (3ος αιώνας π.Χ. - 1ος αιώνας π.Χ.), πιθανότατα τον 2ο αιώνα π.Χ. Το Βιλατσίντρο αγόρασε μια οικογένεια εμπόρων, οι Λες Μπρόντο (1594). Ο Καρλ Γκούσταβ Μαντέλ κατασκεύασε στο Βιλατσίντρο χυτήριο Μολύβδου (1740).

Παραπομπές
----------

1. ↑  «Popolazione Residente al 1° Gennaio 2018». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 8 Φεβρουαρίου 2017. Ανακτήθηκε στις 23 Οκτωβρίου 2019.
3. ↑  SERGIO SERRA, Famiglie catalane e spagnole in Sardegna, σ. 3

Πηγές
-----

* SERGIO SERRA, Famiglie catalane e spagnole in Sardegna (Στα Ιταλικά)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 126871685
* GND: 4799047-8

 |

 |
Ο **Βέλη Πασάς** (fl. 1803–06) ήταν ο γιος του Αλή Πασά, του Οθωμανού κυβερνήτη (*πασά*) του Πασαλικίου των Ιωαννίνων στην Ήπειρο. Οθωμανός διοικητής, ηγήθηκε δυνάμεων εναντίον των Σουλιωτών, της Επτανήσου Πολιτείας και των Σέρβων ανταρτών .

Το 1803, ο πατέρας του τον έστειλε με στρατό για να πολεμήσει τους Σουλιώτες. Το 1806, μετά από ανανεωμένη σύγκρουση μεταξύ των Οθωμανών και των Ρώσων, ο Βέλι Πασάς στάλθηκε για να επιτεθεί στην Επτάνησο Πολιτεία. Ο Βέλη Πασάς κατέλαβε τη Βόνιτσα, την Πρέβεζα και το Βουθρωτό. Ο Αλή Πασάς πάντρεψε τον Βελή Πασά με την κόρη του γείτονά του Ιμπραήμ Πασά.  Ο Βελή Πασάς στάλθηκε για να καταστείλει τους Σέρβους αντάρτες στο Σαντζάκι του Σμεντέρεβο (Πρώτη Σερβική εξέγερση).

Βιβλιογραφικές αναφορές
-----------------------

1. ↑  Nicholas Charles Pappas (1982). *Greeks in Russian military service in the late eighteen and early nineteenth centuries*. Stanford University. σελίδες 257–258.
2. 1 2  Fleming 1999, σελ. 73.
3. ↑  Fleming 1999, σελ. 96.

Πηγές
-----

* Fleming, Katherine Elizabeth (1999). *The Muslim Bonaparte: Diplomacy and Orientalism in Ali Pasha's Greece*. Princeton University Press. ISBN 0-691-00194-4.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 308153239453429450001
* GND: 1162904275

 |

 |
Ο όρος **βλάττιον** όριζε κατά την περίοδο της Βυζαντινής Αυτοκρατορίας το πορφυρό χρώμα, ενώ, στην συνέχεια, το σύνολο του υφάσματος βαμμένου σε μωβ χρώμα, μάλλινου ή, κυρίως, μεταξωτού, η παραγωγή των οποίων αποτελούσε από την εποχή του Ιουστινιανού κρατικό μονοπώλιο. Σταδιακά ο όρος κατέληξε, τον 10ο αιώνα, να ορίζει γενικώς τα μεταξωτά, ανεξαρτήτως του χρωματισμού και της χρήσης τους: απαντάται τόσο σε περιγραφές των παραπετασμάτων του Μεγάλου Παλατιού, όσο και των πέπλων τα οποία κάλυπταν τα εικονίσματα.

Δείτε επίσης
------------

* Άρχοντας του βλαττίου

Παραπομπές
----------

1. ↑  Oikonomidès [1986], p. 51.
2. ↑  *De Ceremoniis*, 12.20, 572.2.

Πηγές
-----

* (Αγγλικά) Kazhdan, Alexander, επιμ. (1991). *The Oxford Dictionary of Byzantium*. Οξφόρδη και Νέα Υόρκη: Oxford University Press. ISBN 0-19-504652-8. , σ. 296. λήμμα Blattion.
* (Αγγλικά) Nicolas Oikonomidès, « Silk trade and production in Byzantium from the sixth to the ninth century : the seals of kommerkiarioi », *Dumbarton Oaks Papers*, 1986, p. 33-53.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Blattion  της Γαλλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Βλάσης Καραχρήστος** (1867-1921) ήταν υποστράτηγος του Ελληνικού Στρατού. Σκοτώθηκε στις 20 Αυγούστου 1921 κατά τη Μάχη του Σαγγαρίου στο χωριό Καρακουγιού του όρους Τσαλ Νταγ.

Βιογραφικό
----------

Ο Βλάσης Καραχρήστος γεννήθηκε το 1867 στο Χαλκιόπουλο Αιτωλοακαρνανίας. Κατατάχτηκε στον ελληνικό στρατό το 1884 και στη συνέχεια φοίτησε στην προπαρασκευαστική Σχολή Υπαξιωματικών, απ' όπου αποφοίτησε το 1886 με το βαθμό του λοχία.

Μετείχε στον ελληνοτουρκικό πόλεμο του 1897 ως επιλοχίας, όπου και διακρίθηκε. Έλαβε μέρος στους Βαλκανικούς Πολέμους το 1912 ως υπολοχαγός Διοικητής Λόχου στις μάχες Ελασσόνας, Σαρανταπόρου, Κατερίνης, Γιαννιτσών, Οστρόβου, Ιωαννίνων και Αετοράχης. 
Στον Β' Βαλκανικό Πόλεμο το 1913 ήταν διοικητής Λόχου, στις μάχες Κιλκίς – Λαχανά, Κρέσνας, Τζουμαγιάς και Ονιάς Μαχαλά όπου και τραυματίσθηκε ελαφρά. Κατά την περίοδο της Αυτονομίας της Βορείου Ήπειρο συμμετείχε ως εθελοντής και ανέλαβε την οργάνωση και διεύθυνση του Συντάγματος Δελβίνου κατά την άμυνα της Μονής Τσέπου.

Κατά τη διάρκεια του εθνικού διχασμού τάχθηκε με το μέρος των βασιλικών. Αποστρατεύθηκε το 1917, όταν ο Βενιζέλος ανέλαβε την πρωθυπουργία και επανήλθε στο στράτευμα με το βαθμό του αντισυνταγματάρχη μετά τις εκλογές του Νοεμβρίου 1920 και την επάνοδο των βασιλικών στην εξουσία. Τον Νοέμβριο του 1920 ανέλαβε τη διοίκηση του 37ου Συντάγματος στη Μικρά Ασία κατά τη διάρκεια της Μικρασιατικής Εκστρατείας και έλαβε μέρος στις μάχες του Ασκέ Μπαγλί, Τενλί και Εσκή Σεχίρ. Τον Μάιο του 1921 με το βαθμό του συνταγματάρχη ανέλαβε τη διοίκηση του 6ου Συντάγματος Αρχιπελάγους.

Στις επιχειρήσεις Σαγγαρίου - Αγκύρας τον Αύγουστο του 1921 ανέλαβε τη διοίκηση του 2/39 Συντάγματος Ευζώνων. Έπεσε μαχόμενος στην πρώτη γραμμή κατά τη διάρκεια της μάχης του Καρακουγιού (λόφος Καραχρήστου) στο Τσαλ Νταγ στις 20 Αυγούστου 1921. Στη μάχη αυτή οι απώλειες του 2/39 Συντάγματος Ευζώνων ήταν πολύ μεγάλες και ανήλθαν σε 30 αξιωματικούς και 545 οπλίτες.

Τιμήθηκε με το «Αριστείον Ανδρείας», ενώ μετά το θάνατό του προήχθη σε υποστράτηγο.

Πηγές
-----

* ΔΙΣ/ΓΕΣ "Ιστορία τους Ελληηνικού Στρατού 1821-1997", Αθήνα 1998
* Ιστορία του Ελληνικού Έθνους, Εκδοτική Αθηνών, τόμος ΙΕ', Αθήνα 1980.
* Κάτσης Αρίστος, Μικρασιατική εκστρατεία και καταστροφή, Εμπειρία εκδοτική, Αθήνα 2008.
* Περιοδικό Στρατιωτική Ιστορία, Σαγγάριος 1921, εκδόσεις Περισκόπιο, τεύχος 34, Αθήνα 2008.

Παραπομπές
----------

1. ↑   Κατσής (2008), σελ. 185
2. ↑   Κατσής (2008), σελ. 185
3. ↑   ΔΙΣ/ΓΕΣ "Ιστορία του Ελληνικού Στρατού 1821-1997", σελ. 256
4. ↑   Περιοδικό Στρατιωτική Ιστορία, Σαγγάριος 1921, τεύχος 34, σελ. 39